На основу члана 70. Статута Општине Владичин Хан „Службени гласник Града Врања“, број 4/2019), члана 30. Одлуке о Општинском већу Општине Владичин Хан („Службени гласник Града Врања“, број 9/19), и члана 51. Пословника Општинског већа Општине Владичин Хан („Службени гласник Града Врања“, број 40/13) и на основу члана 11. Правилника о начину и поступку остваривања права на доделу средстава из буџета Општине Владичин Хан за програме и пројекте од јавног интереса које реализују удружења („Службени гласник Града Врања“, број 20/2018), разматрајући предлог Комисије за спровђење јавног конкурса за реализацију пројекта програма од јавног интереса у области омладинске политике који се финасирају или суфинасирају средствима буџета општине Владичин Хан за 2019. годину по расписаном јавном конкурсу за реализацију пројеката/програма од јавног интереса у области омладинске политике који се финасирају средствима из буџета Општине Владичин Хан за 2019. Годину који је расписан 27.02.2019.године, Општинско веће Општине Владичин Хан на седници одржаној дана 20.05..2019. године, донело је:

**ОДЛУКУ**

**РАСПОДЕЛИ СРЕДСТАВА ЗА РЕАЛИЗАЦИЈУ ПРОЈЕКАТА /ПРОГРАМА ОД ЈАВНОГ ИНТЕРЕСА У ОБЛАСТИ ОМЛАДИНСКА ПОЛИТИКА КОЈИ СЕ ФИНАСИРАЈУ /СУФИНАСИРАЈУ СРЕДСТВИМА ИЗ БУЏЕТА ОПШТИНЕ ВЛАДИЧИН ХАН ЗА 2019. ГОДИНУ**

**1. ОДОБРАВАЈУ СЕ** средства из буџета Општине Владичин Хан по спроведеном Јавном конкурсу за реализацију пројекта/програма од јавног интереса у области омладинске политике који се финасирају / суфинасирју средствима буџета Општине Владичин Хан за 2019. годину који је објављен дана 27.02.2019. године и то:

|  |  |  |  |
| --- | --- | --- | --- |
|  | **Подносилац пријаве** | **Назив пројеката** | **Износ****додељених средстава** |
| **1.** | Удружење Хан | Школа Rock and Roll-a 2 | 347.500,00 |
| **2.** | Удружење грађана „Велико срце“ | Млади за бољу Лепеницу |   322.500,00 |
| **3** | Велес Владичин Хан | Афирмација омладинског активизма |  330.000,00 |

**2.** Носилац одобреног пројекта обавезан је да у року од осам дана од дана пријема ове Одлуке, достави усклађен финансијски план пројекта са одобреним средствима Општинском већу Општине Владичин Хан у два примерка, достави изјаву да средства за реализацију одобреног програма нису на други начин већ обезбеђена као и изјаву о непостојању сукуба интереса и интерни акт о антикорупцијској политици.

Након достављања усклађеног финансијског плана са одобреним средствима и изјавама из става 1. овог члана закључиће се уговор о финансирању .

**3.** Корисник одобрених средстава дужан је да у року од 15 дана по завршетку програма односно пројекта за који су додељена буџетска средства, а најкасније до краја текуће године, поднесе извештај о реализацији тих пројеката и достави доказе о наменском коришћењу финансијских средстава Одељењу за финансије и привреду Општинске управе Општине Владичин Хан.

Корисник одобрених средстава обавезан је да омогући праћење реализацију пројекта Радном телу образованом од стране Општинског већа за праћење реализације програма / пројеката који се финасирају/суфинасирају из буџета Општине Владичин Хан и истом достави наративни извештај најкасније у року од 15 дана по завршетку програма односно пројекта.

**4.**  Одлука ступа на снагу даном доношења и исту објавити на огласној табли Општинској управи Општине Владичин Хан и интернет страници.

 **5.** Одлуку доставити: Подносиоцима пројеката, председнику Комисије, Одељењу за финансије и привреду Општине Владичин Хан и архиви.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06- 63/7/19-III**

**За тачност отправка**

**Соња Младеновић**

 **П Р Е Д С Е Д Н И К,**

 **Горан Младеновић**,